PINEDO BUSTAMANTE (EH Bildu, 2019-11-15):
Eskerrik asko, mahaiburu anderea. Egun on guztioi.
Ikusten duzuenez, ez naiz Otero jauna, Pinedo anderea baizik.
Jasangarritasun Energetikoaren Legearen harira, lege hau 2019ko otsailaren 21ean onartu zen, denak dakigunez, PPren abstentzioa eta beste talde guztion baiezko botoarekin. Lege hau izatez aurreko legealdian idatzia izan zen eta Legebiltzarrean 2019ko urtean sartu egin zen. Legea Legebiltzarrera sartu zen moduan, EH Bildurentzat ez zen onargarria eta horregatik osoko emendakin bat aurkeztu genion legeari.
Gabezia asko zituen Legeak EH Bilduren ikuspuntutik, baina guztien artean nagusiena legeak agintzen zuena betetzeko zuzkidura ekonomikoaren falta zen, eta hori ondo dakizu, Tapia anderea zuk ere.
Gure ustez hau konpondu ezean, legea bete ezina zen guztiz. Eudelek ere izatez legearen informazio fasean gauza bera esaten zuen.
Kontutan izanda legearen memoria ekonomikoak helburuak betetzeko 541 milioi euroko inbertsioen aurreikuspena zuela eta inbertsioen % 60a baino gehiago udal-administrazioaren esku geratzen zela  - eta denok dakigu oso ondo udalek dituzten muga ekonomikoak bere jarduera aurrera eramateko - , gure osoko emendakinean azaldu genuen zuzkidura hori aurreikusi gabe legea onartzea alferrikakoa izango zela, ez baitzen beteko. Beraz, zuzkidurarik gabe legeak ez zeukan inolako zentzurik.
Hori horrela, emendakinen fasean gure ekarpen nagusien artean legea betetzeko tresna ekonomiko baten eraketa zegoen, funts (...) baten modukoa, udalei dirua emateko asmo eta gaitasunarekin, hauek eraginkortasun energetiko proiektuekin lortutako aurrezpenen bitartez itzuliko luketena.
Emendakina negoziatu egin zen, Otero jaunak, jakina negoziatu...
...proiektuekin lortutako aurrezpenen bitartez itzuliko luketena.
Emendakina negoziatu egin zen, Otero jaunak jakina negoziatu egin zuen eta horrela geratu zen idatzia legearen gorputzean. Disposición Adicional Quinta, herramienta financiera de apoyo a las instituciones locales.
Eta hitzez hitz irakurriko dut: "En el ejercicio presupuestario inmediatamente posterior a la entrada en vigor de la ley, el Gobierno Vasco, con el fin de facilitar las inversiones  realizar en su aplicación, constituirá una herramienta financiera para el apoyo a las entidades locales. La herramienta financiera se constituirá con una cantidad mínima de 100 millones de euros. El objeto de esta herramienta será facilitar las inversiones derivadas de esta ley en el ámbito de la Administración local. La herramienta se irá reconstituyendo por medio del retorno de las ayudas recibidas por parte de las administraciones que reciban financiación previamente en función de los retornos derivados del ahorro energético".
Ez zen hau izan legearen negoziazio fasean lortutako helburu bakarra. Gure ekarpenetatik abiatuta, besteak beste, legearen anbizio maila igo egin zen eta onartutako azken testuak Europar Batasuneko norabidearekin bat egiten duen helburuak ekarri zituen ere bai. Adibidez, esate baterako, Administrazioaren energia kontsumoaren % 32a energia berriztagarrien auto-horniduraz asetzea 2030. urterako.
Helburu berritu hauek, ordea, hasierako esfortzu inbertitzailea handitu egiten dute. Beraz, Bosgarren Xedapen Gehigarrian aurreikusitako erreminta finantzarioa are beharrezkoagoa dela ikusten dugu. Gure ekarpenen ondorioz ere berriztagarrien lurralde sektore plan bat osatzeko bultzada eman zen gure iturri energetiko berriztagarrien ustiapen arrazional eta ordenatu bat egiteko asmoarekin.
Legea, beraz, ekarpenekin asko hobetu eta gero onartu egin genuen. Onartze honek konfiantzazko aro bati irekiera ematen ziola pentsatzen genuen. Hori horrela, energiaren arloko akordio bat lantzeko proposamena ere mahaigaineratu genuen hurrengo hilabetean, martxoan zehazki, eta energia akordio hori lantzeko izatez badago adituen lantalde bat martxan, zailtasunak badira ere, baina lanean ari den adituen lantalde bat martxan dago.
Jaurlaritzak aurrekontu proiektua aurkeztu zuenean, suposatuko duzuenez, gutxieneko 100 milioiko erreminta horren bila jarri ginen, baina ez dugu inondik inora aurkitu. Gure ustez, denbora nahikoa izan du Gobernuak aurrekontu proiektu honetan sartzeko, otsailean onartu baitzen legea, eta azaroan edo urrian aurkeztu egin da aurrekontua. Baina badirudi ez dela horrela izan.
Guretzat legean esaten denean "en el ejercicio presupuestario inmediatamente posterior a la entrada en vigor de la ley", argi geratzen zen aurrekontu honetan agertu beharko zela zerbait gutxienez baina ez da horrela izan.
Zure Saileko aurrekontuak aurkeztu zenituenean, Tapia anderea, astelehenean, Otero jaunak honi buruz galdetu zizun, ni taldean nengoen agerraldia entzuten eta zuzenean zure erantzuna entzun izan nuen, eta esan zenuen lanean ari zinetela, gaiaren gainean zeundetela, finantzen euskal institutuan dagoela gaia eta izatez udalei zor gisa ez kontabilizatzeko arazoak tartean zeudela. Baina hitzak dira guretzako horiek, sailburu anderea. Hitzak eta ez dirua eta ez bestelako konpromisoak.
Azalpena guretzako ez da nahikoa izan, sailburu anderea. Hitzak izan dira, hitzak besterik ez esan dizudan moduan, zehaztapenik ez eta, askoz okerragoa dena, aurrekontuan ezer ere ez sartu gabe.
Energia, gai korapilatsuetan lortu izan diren konfiantza saiakerak oso ukituak uzten ditu huts honek gure ustez. Ez bakarrik dirua ez dagoelako aurrekontuetan, gaiaren inguruko komunikazio apurrak ere ez delako egon. Zuen gobernantza eredua ez dugu ulertzen gai honetan eta esango dizut ez dugula konpartitzen.
Horregatik, egiten dizugun galdera oso erreza da eta zuk jakin badakizu galdera hau zegoela, eta espero zenuen horrelako galdera bat astelehenetik bertatik. Nola eta noiz egingo duzu Jasangarritasun Energetikoaren Legea betetzeko ezinbestekoa den dirua ezin izan baduzue izatez aurrekontuetan txertatu?
Mila esker.